Серж Саргсян

Серж Саргсян , Серж Азат улы Саргсян (Саркисян),  (1954 елның 30 июне, Азәрбайҗан ССР, Таулы Карабах АӨ, Ханкәнде) — Әрмәнстан сәясәтчесе һәм дәүләт эшлеклесе, 2008 — 2018 елларда  Әрмәнстан президенты. Әрмәнстан премьер-министры (2007-2008, апрель 2018).

 Тәрҗемәи хәле 
1954 елның 30 июнендә Азәрбайҗан ССР Таулы Карабах АӨ Ханкәнде шәһәрендә туган. Әтисе Әрмәнстанның Горис районыннан. «Филолог» белгечлеге буенча Ирәван дәүләт университетын тәмамлаган (1979). Рус, инглиз, төрек, азәрбайҗан телләрен камил белә. 1972-1974 елларда хәрби хезмәттә була.

 Хезмәт юлы һәм сәяси карьерасы 
 1975—1979 — Ирәван электротехника заводында слесарь.
 1979—1988 — ВЛКСМның Ханкәнде шәһәр комитеты, КПССның Ханкәнде шәһәр комитеты, Таулы Карабах өлкә комитетында төрле вазифалар башкара.
 1989—1993 — Таулы Карабах Республикасының саклану көчләре комитеты җитәкчесе.
 1990—1993 — Әрмәнстан югары шурасы депутаты.
 1993—1995 — Әрмәнстан саклану министры. Азәрбайҗан һәм Таулы Карабах арасында атышны туктату турында «Бишкәк беркетмәсе» төзелә.
 1995—1996 — Әрмәнстанның дәүләт хәвефсезлеге идарәсе башлыгы, Әрмәнстанның милли куркынычсызлык министры.  
 1996—1999 — Әрмәнстанның эчке эшләр һәм милли куркынычсызлык министры. 
 1999—2000 — Әрмәнстан президенты  башлыгы.
 1999—2007 — Әрмәнстан президенты каршындагы хәвефсезлек шурасы сәркатибе.
 2000—2007 — Әрмәнстанның саклану министры.
 2006 елдан Әрмәнстан республика фиркасе әгъзасы, 2007 елның февраленнән фирка рәисе.
 2007—2008 — Әрмәнстан премьер-министры.
 2008 елның 19 февралендә беренче  Әрмәнстан президенты булып сайлана.
 2013 елның 18 февралендә икенче мөддәткә Әрмәнстан президенты булып сайлана.
 2018 елның 17 апрелендә Әрмәнстан премьер-министры итеп билгеләнә, ләкин бер атна да узмыйча көчле протестлар нәтиҗәсендә отставкага китә.https://www.azatliq.org/a/29187210.html

 Гаиләсе 
Хатыны Рита Александр кызы, музыка укытучысы. Кызлары Ануш һәм Сатеник.

 Сылтамалар 
  Әрмәнстан президенты сайты
  С. Саргсянның сайлау алды программасы

 Искәрмәләр 

Төркем:Әрмәнстан президентлары
Төркем:Дәүләт башлыклары
Төркем:XXI гасыр сәясәтчеләре
Төркем:Ереван дәүләт университетын тәмамлаучылар